
ΠΡΟΛΟΓΟΣ 


Δ υστυχώς, η ακροδεξιά είναι της μόδας. Εμφανίζεται από 
το πουθενά ακόμη και σε χώρες του νότου της Ευρώπης 
με νωπό παρελθόν στυγνών δικτατοριών, όπως η Ισπανία. 
Πρόσφατα, στις περιφερειακές εκλογές στην Ανδαλουσία των 
δημοκρατικών και αριστερών παραδόσεων, το ακροδεξιό νοχ, 
άγνωστο μέχρι πρότινος, χωρίς σοβαρούς ντόπιους υποστηρι- 
κτές και με ανύπαρκτη τοπική οργάνωση, κέρδισε το ιι% των 
ψήφων. Προηγουμένως είχε εντυπωσιάσει διοργανώνοντας 
μια μαχητική και πολυπληθή συγκέντρωση στη Μαδρίτη. Οι δη¬ 
μοσκοπήσεις το παρουσιάζουν να εισέρχεται για πρώτη φορά 
στο εθνικό Κοινοβούλιο, σε περίπτωση βουλευτικών εκλογών, 
με ποσοστό πάνω από ιο%. 

Από τη Σουηδία των ανθρωπίνων δικαιωμάτων μέχρι την απο- 
ναζιστικοποιημένη, μεταπολεμική Γερμανία, παρόμοια κόμμα¬ 
τα, που δανείζονται συχνό ναζιστικές απόψεις ή βασικό τους 
στελέχη έχουν φιλοναζιστικό παρελθόν, ξεφυτρώνουν σαν δη- 

λητηριώδη μανιτάρια. Καταλαμβάνουν θέσεις σε εθνικά και το¬ 
πικά Κοινοβούλια, τα οποία συνήθως απεχθάνονται και απλώς 
χρησιμοποιούν για να κερδίσουν πολιτικές θέσεις και, φυσικά, 
χρήματα. Σε Ιταλία, Αυστρία, Πολωνία, Ουγγαρία, Σλοβακία, 
Δανία και Φιλανδία συμμετέχουν σε κυβερνήσεις συνασπισμού 
ή στηρίζουν την κυβέρνηση, σπρώχνοντας την πολιτική και κοι¬ 
νωνική ζωή προς τα ακροδεξιά. Στην Πολωνία και την Ουγγα¬ 
ρία επεμβαίνουν ωμά στη Δικαιοσύνη, προχωρούν σε διώξεις 
κατά των πολιτικών τους αντιπάλων και φιμώνουν ή εξαφανί¬ 
ζουν τον ανεξάρτητο και αντιπολιτευόμενο τύπο. Η ουγγρική 
δημόσια τηλεόραση μετέδωσε τις πρόσφατες αντικυβερνητι- 
κές διαδηλώσεις μόλις με μία εβδομάδα καθυστέρηση.. 

Η Γηραιό Ήπειρος δεν έχει το μονοπώλιο. Στη Βραζιλία, την ιη 
Ιανουάριου του 2019, ανέλαβε την προεδρία της χώρας ένας 
μισογύνης κλόουν που τάσσεται υπέρ των βιασμών γυναικών, 
υποστηρίζει ανοιχτά τα βασανιστήρια και δηλώνει νοσταλγός 
μιας από τις πιο αιμοσταγείς και απάνθρωπες δικτατορίες που 
γνώρισε η Λατινική Αμερική. Ενθουσιασμένος από την εκλογή 
του Μπολσονάρο, ο Ντόναλτ Τραμπ έστειλε τον πολεμοχαρή 
σύμβουλό του Τζον Μπόλτον να συναντήσει τον Βραζιλιάνο 
επίδοξο δικτάτορα ήδη πριν την ορκωμοσία του, με συμβουλές 
για το πως θα γίνει -και- η Βραζιλία «ρτθθΐ 3931η». 

Ο Στηβ Μπάνον, ο ακροδεξιάς επικεφαλής της προεκλογικής 
εκστρατείας του Ντόναλντ Τραμπ στις προεδρικές εκλογές του 
2016, δηλώνει ευθαρσώς ότι μετακομίζει στην Ευρώπη για να 
συσπειρώσει την ευρωπαϊκή ακροδεξιά γύρω από «Το Κίνημα», 
όπως αποκαλεί την διεθνή κίνηση που ονειρεύεται να δημιουρ¬ 
γήσει . Συναντήθηκε με τη Γαλλίδα Μαρίν Λε Π εν, τον Ιταλό Σαλ- 
βίνι και τον Βίκτωρα Ορμπάν στη Βουδαπέστη και σκοπεύει να 
μείνει: ο έμπιστος του Μπένζαμιν Χάρνγουελ, νοίκιασε πρόσφα¬ 
τα ένα παλιό μοναστήρι 800 ετών λίγο έξω από τη Ρώμη, που 
φιλοδοξεί να μετατρέψει σε έδρα ενός ακροδεξιού λαϊκιστικού 

ίΗϊηΙ< ΐ3ηΙ<, μια «σχολή μονομάχων για πολιτιστικούς πολεμι¬ 
στές», όπως εξήγησε ο Χάρνγουελ. Αντίθετα με την αριστερά 
που δείχνει αιφνιδιασμένη, οι ακροδεξιοί ανά τον κόσμο αλλη- 
λοσυγχαίρονται για τις εκλογικές τους επιτυχίες, μαθαίνουν ο 
ένας από τις νίκες του άλλου και συγκροτούν μια άτυπη ακρο¬ 
δεξιά διεθνή. Εμπρός της γης οι κολασμένοι - ή καλύτερα οι 
κολάσεις. 

Η αριστερά και οι προοδευτικές δυνάμεις δεν έχουν βρει τις κα¬ 
τάλληλες απαντήσεις για το νέο φαινόμενο. Δεν έχουν επαρκούς 
μελετήσει τις αιτίες της εμφάνισής του ούτε έχουν επεξεργαστεί 
την στρατηγική για την αντιμετώπισή του. Σε πολλές περιπτώ¬ 
σεις αισθάνονται αμήχανες απέναντι στην αντισυστημική ρη¬ 
τορική που ξεχωρίζει τη σύγχρονη ακροδεξιά από την απεχθή, 
κλασική μεταπολεμική, που εμφανιζόταν με νεοναζιστικό πρό¬ 
σωπο στη Γερμανία, υποστήριζε την αποικιοκρατία στη Γαλλία 
ή δολοφονούσε, οργανωμένη ως παρακράτος, τον Γρηγόρη 
Λαμπράκη στην Ελλάδα. Γιατί πράγματι πρόκειται, σύμφωνα με 
την επιτυχημένη διατύπωση του διάσημου Αμερικανού σκηνο¬ 
θέτη ντοκιμαντέρ Μάικλ Μουρ, για τον φασισμό "με χαμογελα¬ 
στό πρόσωπο και ένα τηλεοπτικό πρόγραμμα". Ή και περισσό¬ 
τερα του ενός. 

Αυτό που είναι βέβαιο είναι ότι δεν αρκεί να ξορκίζουμε το σκι- 
όχτρο της ακροδεξιάς για να την αντιμετωπίσουμε. Με δεδομέ¬ 
νη την κρίση του πολιτικού συστήματος, ιδίως για μια σημαντική 
μερίδα της νεολαίας η επίκληση του κινδύνου της ακροδεξιάς 
δεν λέει και πολλά πράγματα. Στις σελίδες που ακολουθούν 
ασχολούμαι με τις αιτίες της ακροδεξιάς ανόδου και, κυρίως, 
θα προσπαθήσω να αποδείξω τι σημαίνει για την καθημερινή 
ζωή μας η ακροδεξιά στην πράξη, παραθέτοντας τι ακριβώς 
ψήφισε σε κρίσιμα θέματα στο Ευρωκοινοβούλιο. Γιατί δεν 
υπήρξε ψηφοφορία, που να αφορά στις εργασιακές σχέσεις, 
στο περιβάλλον, στις γυναίκες και στους νέους, στις μειονότη- 

ιες και στους πρόσφυγες, που η ακροδεξιά να μην πήρε τις πιο 
οπισθοδρομικές θέσεις, ταυτιζόμενη με τα λόμπι των μεγάλων 
οικονομικών συμφερόντων που υποτίθεται ότι καταπολεμά. Ο 
αναγνώστης θα διαπιστώσει ότι η Χρυσή Αυγή πρωταγωνιστεί 
στο οπισθοδρομικό κυνήγι, συχνά με τη βοήθεια της « σοβαρής 
» Χρυσής Αυγής, όπως πάει να καταντήσει την άλλοτε κεντρο¬ 
δεξιά ΝΔ η ακροδεξιά της πτέρυγα. 

Οι Ευρωπαίοι πολίτες δεν έχουν επαρκώς συνειδητοποιήσει ότι 
το 70% των ρυθμίσεων που αφορούν την καθημερινότητά τους, 
από τις εργασιακές σχέσεις μέχρι την προστασία του περιβάλ¬ 
λοντος, αποφασίζονται στην ΕΕ. Και από αυτήν την άποψη, οι 
επερχόμενες Ευρωεκλογές αποτελούν μια αναμέτρηση με πολύ 
μεγαλύτερη σημασία από τις προηγούμενες. Αν δεν υπάρξει 
αφύπνιση των δημοκρατών πολιτών και τα προγνωστικά επα- 
ληθευθούν, η -περιθωριακή στο σημερινό Ευρωκοινοβούλιο- 
ακροδεξιά θα αναδειχθεί σε σημαντική δύναμη. Μια τέτοια εξέ¬ 
λιξη θα στρέψει και την καιροσκοπική συντηρητική παράταξη 
ακόμη δεξιότερα. Θα επηρεάσει αρνητικά το γενικότερο κλίμα 
στην Ευρώπη, καθώς οι ιδέες της εθνικιστικής αναδίπλωσης 
και συχνά του μίσους για τον αλλοεθνή ή τον διαφορετικό θα 
αποκτήσουν μεγαλύτερη εμβέλεια. Στις περισσότερες από τις 
ψηφοφορίες για κρίσιμα θέματα της ζωής και της καθημερι¬ 
νότητας μας που παρουσιάζονται παρακάτω, η ακροδεξιά δεν 
μπόρεσε να περάσει τις θέσεις της. Αλλά ίσως δεν θα ισχύει το 
ίδιο την προσεχή πενταετία, αν δεν υπάρξει η μεγάλη αφύπνι¬ 
ση που χρειάζονται η Ευρώπη και οι δημοκρατίες μας. 

ΚΕΦΑΛΑΙΟ 1 

Η ΣΕΞΟΥΑΛΙΚΗ ΠΑΡΕΝΟΧΛΗΣΗ 
ΤΩΝ ΓΕΡΜΛΝΙΛΩΝ ΚΑΙ ΑΛΛΕΣ ΙΣΤΟΡΙΕΣ 


I / ν σοι δεν έχουν καταλάβει -ή δεν θέλουν να καταλάβουν- γιατί 
ί }η ακροδεξιά ανεβαίνει, επικαλούνται συνήθως το προσφυγι- 

V_/ κό πρόβλημα. Αν δεν υπήρχε η προσφυγική κρίση του 2015 , 

σύμφωνα με τους ΡίηοποιοI Τίιτίθε ή την κυρία Μέρκελ, τα πράγματα 
θα ήταν όπως τα είχαμε αφήσει. Ούτε όμως η Γερμανίδα καγκελά¬ 
ριος ούτε οι υποστηρικτές της μπορούν να λύσουν το αίνιγμα του 
πίνακα ΐ: Ενώ οι πρόσφυγες του 2015 κατευθύνθηκαν στη δυτική Γερ¬ 
μανία, το ακροδεξιό ΑΓϋ (Εναλλακτική για τη Γερμανία) πέτυχε, στις 
τελευταίες βουλευτικές εκλογές, τα καλύτερα αποτελέσματα του στις 
ανατολικές περιοχές της χώρας. 


ΠΙΝΑΚΑΣ ι 

ΠΟΣΟΣΤΑ ΑΡΡ / ΕΚΛΟΓΕΣ 2017 

Η ίδια σπαζοκεφαλιά και στην Ουγγαρία, όπου ο Όρμπαν κέρδισε 
πανηγυρικά τις εκλογές μετά από μια προεκλογική εκστρατεία με επί¬ 
κεντρο τους πρόσφυγες, την στιγμή που στη χώρα δεν βρίσκεται ούτε 
ένας πρόσφυγας! Δεν υπάρχει αμφιβολία ότι, για την άνοδο της εθνι¬ 
κιστικής ακροδεξιάς, ιστορικοί και πολιτιστικοί παράγοντες παίζουν 
επίσης τον ρόλο τους: στις χώρες που βγήκαν από τον παράδεισο του 
σοβιετοκρατούμενου «υπαρκτού σοσιαλισμού», από τις Βαλτικές και 
την Πολωνία μέχρι τη Σλοβακία, την Τσεχία και την Ουγγαρία, χώρες 
που επί 200 χρόνια προσπαθούν να αποκτήσουν ένα ομογενές έθνος 
-κράτος, ή ένταξη τους στο άγνωστο ανταγωνιστικό περιβάλλον της 
ΕΕ καθώς και ο φόβος των «ξένων», που ποτέ δεν είχαν γνωρίσει, 
προσφέρεται για ακροδεξιά δημαγωγία. 

Στην πραγματικότητα όμως, τα κύματα των προσφύγων έπαιξαν κα¬ 
ταλυτικό ρόλο για να ενεργοποιηθεί μια αντίδραση από ήδη διαμορ¬ 
φωμένα εύφλεκτα κοινωνικά υλικά. 

Η περίπτωση της «Χρυσής Αυγής» είναι περισσότερο από χαρακτηρι¬ 
στική. Στις εκλογές του 2009 οι νεοναζί του Μιχαλολιάκου κέρδισαν 
19.624 ψήφους με ποσοστό 0 , 29 %, κάτι παραπάνω από το ΚΚΕ(Μαρ- 
ξιστικό Λενινιστικό) και το Κόμμα υπέρ του καπνίσματος. Οι μετανά¬ 
στες στον Αγιο Παντελεήμονα και την ίδια εποχή (2θΐι) η δολοφονία 
του άτυχου 44χρονου που είχε κατέβει από το διαμέρισμά του στη Γ' 
Σεπτεμβρίου για να φέρει το IX του από γκαράζ, με το οποίο θα μετέ¬ 
φερε την έγκυο σύζυγό του στο μαιευτήριο, έπαιξαν καταλυτικό ρόλο 
στο εκρηκτικό περιβάλλον της χρεοκοπίας της χώρας και της απαξί¬ 
ωσης του πολιτικού συστήματος: τρία χρόνια αργότερα, στις εκλογές 
του Μαΐου του 2012 η «Χρυσή Αυγή» κέρδιζε 440.894 ψήφους με το 
εκλογικό της ποσοστό να εκτοξεύεται στο 7 %· Οι μετανάστες στο κέ¬ 
ντρο της Αθήνας είχαν δώσει την ευκαιρία στους ακροδεξιούς-νεονα- 
ζί να γνωριστούν μεταξύ τους και να πάψουν να αισθάνονται πλήρως 
περιθωριοποιημένοι, ένα έγκλημα τους είχε δώσει την αφορμή για 
να ξεκινήσουν την εγκληματική τους δράση στους δρόμους κυνηγώ¬ 
ντας περαστικούς μετανάστες άσχετους με τον φόνο, αλλά η βασική 
αιτία για την εκλογική και πολιτική τους εκτόξευση είχε κοινωνικές και 
πολιτικές αιτίες. 

Σε κάθε χώρα η αφορμή, ο «καταλύτης» - μπορεί να είναι διαφορετι¬ 
κός. Στην Ισπανία , η άνοδος των ακροδεξιών του νοχ οφείλεται στην 
εθνικιστική αντισυσπείρωση που προκαλείτο αιτημάτων Καταλανιών 
για ανεξαρτησία καθώς και οι προσπάθειες αποκαθήλωσης του δι¬ 
κτάτορα Φράνκο από τη νέα Σοσιαλιστική κυβέρνηση. Στη συνεχιζό¬ 
μενη άνοδο της ακροδεξιάς στη Γαλλία έχουν ασφαλώς παίξει ρόλο 
οι δολοφονικές επιθέσεις των τζιχαντιστών, όπως ακριβώς στην Ιτα¬ 
λία, το γεγονός ότι η χώρα, όπως άλλωστε και η Ελλάδα, αισθάνθηκε 
παρατημένη από το ιερατείο της Κομισιόν στις Βρυξέλλες, που νοιά¬ 
ζεται μόνο για την τυφλή εφαρμογή των δημοσιονομικών κανόνων, 
γράφοντας στα παλιά του τα παπούτσια τις αρχές του ανθρωπισμού 
και της αλληλεγγύης. 

Με την κατάρρευση των ιδεολογιών και των πολιτικών κατεστημένων, 
έχουμε περάσει στην εποχή που οι σημαίες και τα σύμβολα παίζουν 
πολύ μεγαλύτερο ρόλο από αυτόν που έπαιζαν στην προηγούμενη 
ιστορική περίοδο. Έτσι, από το έγκλημα της 3 ης Σεπτεμβρίου στην 
Αθήνα μέχρι το βράδυ των Χριστουγέννων του 2θΐό στην Κολωνία, 
όταν, με τη βοήθεια πλαστών φωτογραφιών και ώΙ<θ πθνν$, η κατη¬ 
γορία ότι κάποιοι πρόσφυγες παρενοχλούσαν σεξουαλικά Γερμανί¬ 
δες μετατράπηκε σε μείζον εθνικό θέμα ανατρέποντας τη μέχρι τότε 
φιλική στάση της γερμανικής κοινωνίας απέναντι στους πρόσφυγες, 
αρκούν κάποια μεμονωμένα περιστατικά ώστε το σκηνικό να πάρει 
φωτιά. Ωστόσο η επίκληση του προσφυγικού ως βασικής αιτίας ανό¬ 
δου της ακροδεξιάς αποτελεί στρουθοκαμηλισμό, στην καλύτερη πε¬ 
ρίπτωση. 

Ο πίνακας 2 1 τα λέει όλα με λίγα λόγια: όσο περισσότερο αυξάνεται 
η οικονομική ανασφάλεια, τόσο αυξάνονται και τα αρνητικά αισθή¬ 
ματα απέναντι στους πρόσφυγες και τους μετανάστες. Μπαίνουμε 
έτσι στο δωμάτιο με τον κρυμμένο ελέφαντα. 


1 Θυί$ο, Ι_., Ηθιύθι-3, Η., ΜογθΙΠ, Μ., & 3 οηηο, Τ. (2018). ΤΗθ ρορυΙί$ππ ΕθοΓΙθϊΙί: Απ 
θοοηοΓπίοθΙΙγ άπνθη ΕθοΗθϊΗ. ΥοχΕΓΙ. οι-ς), ι8. 

ΚΕΦΑΛΑΙΟ 2 

ΕΝΑΣ ΕΛΕΦΑΝΤΑΣ ΚΡΥΜΜΕΝΟΣ 
ΣΤΟ ΑΩΜΑΤΙΟ 

ΠΙΝΑΚΑΣ 2 

ΚΑΤΑΝΟΜΗ ΤΟΥ ΕΙΣΟΔΗΜΑΤΟΣ 

Η.Π.Α. 1929-2014 


70% 



30% 


ΥΨΗΛΟ 1% 



1959 1964 1969 1974 1979 1984 1989 1994 1999 2004 2009 


/ Ν. I πολίτες σε πολλές χώρες του κόσμου είναι οργισμένοι με 
I I όσα συμβαίνουν τις τελευταίες δεκαετίες και κορυφώθηκαν 
νI με την οικονομική κρίση του 2008: ενώ ο πλούτος αυξάνε¬ 
ται, οι περισσότεροι φτωχαίνουν. Ας δούμε τι συνέβη στις ΗΠΑ τα 
τελευταία περίπου ιοο χρόνια και ιδίως από τα τέλη της δεκαετίας 
του 1970 όταν, μετά την ταραγμένη δεκαετία του 'όο η άρχουσα τάξη 
αποφασίζει να βάλει ταφόπλακα στη μεταπολεμική ευφορία. Από την 
εκλογή του Ρόναλντ Ρέηγκαν στην εξουσία και την εφαρμογή των νε¬ 
οφιλελεύθερων πολιτιι«ών(μείωση της φορολογίας για τους πλούσι- 


ιο 

















ους, περικοπή των δημόσιων δαπανών και των μισθών), μειώνεται 
συνεχώς το ποσοστό του εισοδήματος που αναλογεί στο κατώτερο 
90,0% του πληθυσμού με βάση τα εισοδηματικά μερίδια. Ουσιαστικά 
επανέρχεται σε επίπεδα πριν από τη μεγάλη οικονομική κρίση του 
1929. Αντιθέτως το ανώτερο ι% του πληθυσμού με βάση πάντα τα 
εισοδηματικά μερίδια βλέπει το ποσοστό του να αυξάνει. Σχεδόν δι¬ 
πλασιάζεται, επανερχόμενο περίπου στο επίπεδο πριν από το κραχ 
του 29 - Το ποσοστό των μισθών στο συνολικό εισόδημα, επίσης, αρ¬ 
χίζει να μειώνεται, μετά από μια περίοδο σταθερότητας, από τα τέλη 
της δεκαετίας του ΐ 97 θ 2 

Είναι όμως ιδιαίτερα ενδιαφέρον να δούμε τι έγινε μετά την οικονο¬ 
μική κρίση του 2008. Η πτωτική τάση για τους φτωχούς συνεχίζεται 
και επιταχύνεται μετά το ξέσπασμα της κρίσης, την ίδια στιγμή που 
αυξάνεται ο πλούτος για το ι% του πληθυσμού. 

Τα ίδια και χειρότερα συμβαίνουν στην Ελλάδα με βάση τις εκθέσεις 
της Οθάίΐ 3υί$5θ. Σύμφωνα με την ελβετική τράπεζα το 1% του πα¬ 
γκόσμιου πληθυσμού κατέχει το η 8 % του παγκόσμιου πλούτου, ενώ 
στην Ελλάδα το ι% συγκεντρώνει το 56,1% του εγχώριου πλούτου. Τα 
στοιχεία για την Ελλάδα καταδεικνύουν πως αυτό το ι% ενισχύθηκε 
την περίοδο της κρίσης. Ειδικότερα το πλουσιότερο ι% των Ελλήνων 
κατείχε το 2000 το 54 ,ι% του πλούτου, το 2007 το 48,6%, ενώ το 2014 
το 56,1% 3 . 

Στις ΗΠΑ όπως και στην ΕΕ, οι πολίτες κλήθηκαν να πληρώσουν τη 
χρεοκοπία των ιδιωτικών τραπεζών. Ήταν η αναπόφευκτη κατάληξη 
του «καπιταλισμού καζίνο» με τα τοξικά ομόλογα, αποτέλεσμα της 
ανεξέλεγκτης κυριαρχίας του χρηματοπιστωτικού κεφαλαίου που επι¬ 
κύρωσε στα τέλη της δεκαετίας του ' 9 θ ο Μπιλ Κλίντον, με την κα¬ 
τάργηση της διάκρισης ανάμεσα στις εμπορικές και τις επενδυτικές 
τράπεζες. Η διάκριση αυτή είχε υιοθετηθεί μετά το κραχ του 1929, 
ώστε να μην επαναληφθεί. Την ίδια στιγμή που το 90% πληρώνει τα 
σπασμένα άλλων, το 1 % εκμεταλλεύεται την κρίση για να αυξήσει τον 
πλούτο του. Σύμφωνα με την έκθεση της Οχί 3 ΓΠ που δόθηκε στη δη¬ 
μοσιότητα το 2017 ο πλούτος των δισεκατομμυριούχων αυξάνεται 
ετησίως από το 2010 κατά 13% (μέσος όρος). Ο αριθμός των δισεκα- 

τομμυριούχων αυξήθηκε με έναν χωρίς προηγούμενο ρυθμό - ένας 
κάθε δύο ημέρες - μεταξύ Μαρτίου 2016 και Μαρτίου 2017. Και δεν 
είναι μόνο ότι χρειάζονται μόνο τέσσερις ημέρες για έναν διευθύνο- 
ντα σύμβουλο μίας από τις πέντε μεγαλύτερες παγκοσμίους μάρκες 
μόδας να κερδίσει ότι θα κερδίσει ένας εργάτης ενδυμάτων από το 
Μπαγκλαντές σε όλη του τη ζωή.. Στις ΗΠΑ, ο διευθύνων σύμβουλος 
μιας μεγάλης επιχείρησης (φυσικά και των χρηματοπιστωτικών ιδρυ¬ 
μάτων που προκάλεσαν την κρίση) χρειάζεται κάτι παραπάνω από 
μία εργάσιμη ημέρα για να κερδίσει όσα ένας απλός εργαζόμενος 
σε ένα χρόνο. 

Μόνο μέχρι την 4 η Ιανουάριου οι διευθύνοντες σύμβουλοι των με¬ 
γαλύτερων εταιρειών της Βρετανίας έχουν κερδίσει ήδη τα χρήματα 
που βγάζει ο μέσος εργαζόμενος σε ένα χρόνο, σύμφωνα με το ΒΒΟ. 
Αλλά οι Βρετανοί διευθύνοντες σύμβουλοι δεν είναι οι μόνοι που 
κερδίζουν τόσο γρήγορα χρήματα. Μια ανάλυση του μισθολογικού 
χάσματος μεταξύ των ΟΕΟ και των εργαζομένων σε 22 χώρες του 
ΒίοοιτιόθΓρ, δείχνει ότι τα αποτελέσματα είναι ακόμα πιο εντυπωσια¬ 
κά στις ΗΠΑ και στην Ινδία. 

Συγκεκριμένα στις Ηνωμένες Πολιτείες, τα στοιχεία δείχνουν ότι οι 
κορυφαίοι διευθύνοντες σύμβουλοι χρειάζονται λιγότερο από δύο 
ημέρες (1,52 συγκεκριμένα) για να κερδίσουν το ετήσιο εισόδημα του 
μέσου εργαζόμενου. Στην Ινδία δε, χρειάζεται ακόμα λιγότερος χρό¬ 
νος. Ένας μέσος Ινδός διευθύνων σύμβουλος κερδίζει σε λιγότερο 
από μία μέρα, όσα κερδίζει ο μέσος εργαζόμενος σε 365 ημέρες. 
«Στις Ηνωμένες Πολιτείες, το χάσμα μεταξύ μισθού εργαζομένων και 
διευθυνόντων συμβούλων ήταν οκτώ φορές μεγαλύτερο σε σχέση με 
το 198ο», γράφει ο Αμερικανός δημοσιογράφος Σάμ Πιτσιγκάτι, συγ¬ 
γραφέας του «Τύθ 03 $θ ίοτ 3 Π Μ 3 χίΓηυιτι νώρο». «Στις περισσότερες 
μεγάλες επιχειρήσεις, όπως τα Με 0 οη 3 ΐά'$, ο μέσος εργαζόμενος 
χρειάζεται να δουλέψει περίπου 3-000 χρόνια για να βγάλει όσα 
ένας διευθύνων σύμβουλος σε ένα χρόνο», ανέφερε χαρακτηριστικά. 
Στη Σουηδία, που ήταν γνωστή ως η πιο ισότιμη κοινωνία του κό¬ 
σμου- αλλά δεν είναι πια, όπως θα δούμε παρακάτω- η κατάσταση 
δεν διαφέρει ιδιαίτερα. Ο μέσος ετήσιος μισθός του Σουηδού διευ- 
θύνοντος συμβούλου ανέρχεται σε 2,79 εκατομμύρια δολάρια. Τα 
ανώτερα στελέχη χρειάζονται περίπου 5,5 ημέρες για να βγάλουν τα 
ετήσια κέρδη του μέσου εργαζόμενου. 

Πρόκειται για μια τάση που κατέγραφε ο οικονομολόγος Μπράνκο 
Μιλάνοβιτς στο περίφημο «διάγραμμα του ελέφαντα» που δείχνει τη 
διανομή του παγκόσμιου εισοδήματος, ανάλογα με την εισοδηματι¬ 
κή κατάσταση του παγκόσμιου πληθυσμού. Η προβοσκίδα δείχνει την 
πτώση των εισοδημάτων των εργαζόμενων και της μεσαίας τάξης 
στις πλούσιες χώρες, πριν απογειωθεί για τα εισοδήματα που ξεπερ¬ 
νούν τα ιοο.οοο δολάρια το χρόνο. 


ΠΙΝΑΚΑΣ 3 



2 Κ. Μελάς Μελάς: Πώς η ανισότητα αποσταθεροποιεί την οικονομία - Ηΐ1ρ5://όίΐ. 
Ιγ/2ΗΒΡίΤ0 

3 Το 1 % των Ελλήνων κατέχει το 56 % του πλούτου της χώρας - Ηΐΐρ5://όίΐ.Ιγ/2ϋΙ<$- 
όυ3 

4 Πόσα περισσότερα χρήματα βγάζει το αφεντικό σας σε σχέση με εσάς; - Τνχε.ςμ, 
Ιανουάριος 2019 

ΚΕΦΑΛΑΙΟ 3 

Η ΑΝΑΣΦΑΛΕΙΑ ΚΑΙ ΕΝΑ ΕΓΚΛΗΜΑ 
ΚΑΤΑ ΤΩΝ ΝΕΩΝ 


ΠΙΝΑΚΑΣ 4 

ΔΙΑΜΟΡΦΩΣΗ ΔΙΑΠΡΑΓΜΑΤΕΥΟΜΕΝΩΝ ΜΙΣΘΩΝ 
ΣΤΗΝ ΕΥΡΩΖΩΝΗ 2001-2017 



Π αρόμοιες τάσεις παρατηρούνται και στην ΕΕ. Στην ευρωζώνη 
τόσο οι ονομαστικοί όσο και οι πραγματικοί μισθοί (ανάλογα με 
το κόστος ζωής) βυθίζονται κυριολεκτικά μετά το 2009- 
Η κατάσταση δεν είναι πολύ καλύτερη για τις χώρες εκτός ευρώ. Ας 
πάρουμε ως παράδειγμα τη Μεγάλη Βρετανία, μία από τις 7 πλουσι¬ 
ότερες χώρες στον κόσμο: Τα νούμερα δείχνουν χαμηλή ανεργία, με 
τη διαφορά ότι οι εργαζόμενοι δεν μπορούν να ζήσουν με τα λεφτά 
που κερδίζουν. Σύμφωνα με μελέτη την οποία έδωσε το 2018 στη 
δημοσιότητα η ανεξάρτητη οργάνωση ϋοεθρΙι ΚοννπΐΓθθ Εουη03ΐίοπ, 
που εργάζεται για τη μείωση της φτώχειας, περισσότεροι από 500 
χιλιάδες Βρετανοί εργαζόμενοι πέρασαν την τελευταία πενταετία το 
κατώφλι της φτώχειας: 

«Ο αριθμός των εργαζομένων που ζουν κάτω από το όριο της φτώ¬ 
χειας στο Ηνωμένο Βασίλειο έφτασε το 2017 τα 4 εκατομμύρια και 
αυξάνεται πλέον ταχύτερα απ' ό,τι η απασχόληση. Οι πολίτες αυτοί, 
αν και εργάζονται, δεν έχουν αρκετά προκειμένου να καλύψουν βα¬ 
σικές ανάγκες τους, όπως κατοικία, διατροφή, ένδυση. Αιτίες είναι: 

α) η σχεδόν μηδενική αύξηση των πραγματικών τους μισθών, απόρ¬ 
ροια των νεοφιλελεύθερων πολιτικών ευελιξίας στην αγορά εργασί¬ 
ας, 

β) η συρρίκνωση των πόρων της κοινωνικής πρόνοιας και των φορο¬ 
απαλλαγών, απόρροια των πολιτικών 'λιγότερου κράτους 1 , δημοσιο¬ 
νομικής πειθαρχίας και λιτότητας, και 

γ) το αυξανόμενο κόστος διαβίωσης, απόρροια της απελευθέρωσης 
και της ολοένα πιο ανεξέλεγκτης λειτουργίας των αγορών αγαθών 
και υπηρεσιών. 

Η αύξηση της φτώχειας στις τάξεις των εργαζομένων και ειδικά όσων 
έχουν παιδιά οδήγησε και στην εκτόξευση της παιδικής φτώχειας: 4,1 
εκατομμύρια παιδιά, 500 χιλιάδες περισσότερα απ' ό,τι πριν από 
πέντε χρόνια, ζουν πλέον κάτω από το όριο της φτώχειας. Συνολι¬ 
κά, ένα στα τρία παιδιά μεγαλώνει σήμερα υπό συνθήκες φτώχειας, 
στερούμενο βασικές ανάγκες...πάνω από 14 εκατομμύρια Βρετανοί, 
ή ένας στους πέντε, ζουν σήμερα κάτω από το όριο της φτώχειας. Εξ 
αυτών τα 8,2 εκατομμύρια είναι ενήλικοι » 5 

Πως να μην παρασυρθούν αυτοί οι άνθρωποι - η βασική δεξαμενή 
των ψηφοφόρων υπέρ του Βγθχιϊ στο δημοψήφισμα του 2016 - από 
τις σειρήνες των ακροδεξιών δημαγωγών, που υποσχέθηκαν ότι η 
έξοδος από την ΕΕ θα οδηγήσει σε καλύτερα μεροκάματα και σε αύ¬ 
ξηση των δαπανών για την εκπαίδευση και την υγεία; (Την ώρα που 
γράφονται αυτές οι γραμμές οι Βρετανοί αποθηκεύουν γάλα και τρό¬ 
φιμα για την περίπτωση άταχτου ότθχίί, αλλά αυτό είναι μια άλλη, 
διδακτική, ιστορία). 

Ακόμη και στις πλούσιες χώρες του ευρωπαϊκού Βορρά, οι περικο- 

πές στο προσωπικό μεγάλων επιχειρήσεων και οι ιδιωτικοποιήσεις, 
οι συμβάσεις που καθιερώνουν πρόσκαιρες σχέσεις εργασίας ειδικά 
για τους νέους εργαζόμενους δημιουργούν την ανασφάλεια για το 
μέλλον, πάνω στην οποία επενδύει η ακροδεξιά, χρησιμοποιώντας το 
φόβητρο των προσφύγων και μεταναστών που θα πάρουν τις δου¬ 
λειές από τους ντόπιους. 

Είναι πολύ χαρακτηριστικό το παράδειγμα της Σουηδίας, που εθεω- 
ρείτο παλιότερα η χώρα με τις χαμηλότερες κοινωνικές διακρίσεις και 
υποδειγματικό κράτος πρόνοιας. Το 199 Τ μετά την νίκη των συντη¬ 
ρητικών στις εκλογές, η νέα κυβέρνηση του Καρλ Μπιλντ προχώρησε 
σε μια σταδιακή περικοπή του υποδειγματικού σουηδικού μοντέλου, 
σε όφελος των ιδιωτικών επιχειρήσεων και των οικονομικά ισχυρό¬ 
τερων. Στις φοροελαφρύνσεις που υιοθέτησε η επόμενη συντηρητική 
κυβέρνηση (2006-2014) περιλαμβάνεται ακόμη και η έκπτωση από το 
φορολογητέο εισόδημα των δαπανών για τα έξοδα καθαριότητας, 
030 γ$ίΐΐίπ 9 και καθαρισμού των σπιτιών, με αποτέλεσμα να εμφανί¬ 
ζονται ξανά υπηρέτριες στα σπίτια των πλουσίων, για πρώτη φορά 
μετά το τέλος του πολέμου και την δεκαετία του 50. Και αυτή τη φορά 
οι οικιακές βοηθοί επιδοτούνται από το κράτος ! 6 

Ένα από τα πιο καταστροφικά αποτελέσματα των «μεταρρυθμίσεων» 
έχει σημειωθεί σε αυτό που ονομάζεται τώρα «Ιδιωτικοποίηση της 
σχολικής εκπαίδευσης: το σουηδικό φιάσκο» 7 . Ανύπαρκτα μέχρι τις 
αρχές της δεκαετίας του 90, τα ιδιωτικά κολέγια αντιπροσωπεύουν 
σήμερα το 20 % των εκπαιδευτικών ιδρυμάτων, αλλά με τι αποτελέ¬ 
σματα; Το σουηδικό εκπαιδευτικό σύστημα έχει χάσει τις πρωτιές που 
κατείχε διεθνώς και ενώ οι πιο εύποροι μαθητές συνωστίζονται στα 
ιδιωτικά σχολεία, ο αριθμός των καθηγητών στα δημόσια μειώνε¬ 
ται. Σε τέτοιο βαθμό, μάλιστα, ώστε καθηγητές γυμναστικής να διδά¬ 
σκουν γαλλικά (!) ή να υποχρεώνονται να διδάξουν στην ίδια τάξη τα 
παιδιά των Σουηδών και των προσφύγων-μεταναστών, που κατηγο- 
ρούνται ότι εμποδίζουν την σωστή εκπαίδευση των Σουηδόπουλων. 

Από τη δεκαετία του 90, σε κανένα άλλο κράτος δεν έχει σημειω¬ 
θεί μεγαλύτερη αύξηση των κοινωνικών ανισοτήτων από ότι σε αυτή 
τη χώρα, άλλοτε προπύργιο των ανθρωπίνων δικαιωμάτων και της 

προστασίας των διωκόμενων. Τον Σεπτέμβριο του 2018, το αντιμετα- 
ναστευτικό εθνικιστικό κόμμα Σουηδοί Δημοκράτες, κέρδισε το 17,6% 
των ψήφων και κατέλαβε την τρίτη θέση στις εκλογές. Το 199 Τ όταν 
ξεκίνησε το κακό, είχε κερδίσει το ο,ι% των ψήφων... 

Παρόμοιο σκηνικό σε όλες τις πλούσιες χώρες του Βορρά. «Με προ¬ 
γραμματισμένες δράσεις τέθηκαν σε εφαρμογή πολιτικές με στόχο 
τη μείωση του ρόλου του κράτους στην οικονομία και την κοινωνία, 
τις ιδιωτικοποιήσεις δημόσιων επιχειρήσεων και οργανισμών κοινής 
ωφελείας, τη σταδιακή απορρύθμιση των εργασιακών σχέσεων με 
κύριο σύνθημα την ελαστικοποίηση της εργασίας, τη μείωση των κοι¬ 
νωνικών παροχών και την αναδιοργάνωση του Κράτους Πρόνοιας», 
εξηγεί ο πολιτικός επιστήμονας Βαγγέλης Πατούχας την άνοδο της 
ακροδεξιάς στις κατά τα άλλα ευημερούσες Σκανδιναβικές χώρες 8 . 
«Η εφαρμογή των νέων τεχνολογιών, οι πολλές εταιρικές συγχωνεύ¬ 
σεις, ο έντονος ανταγωνισμός που προκαλεί η είσοδος στις διεθνείς 
αγορές της Άπω Ανατολής, της Ινδίας και κυρίως της Κίνας δημιουρ¬ 
γούν αίσθημα εισοδηματικής αβεβαιότητας για ευρεία τμήματα των 
εργαζομένων και των μικρομεσαίων επιχειρηματιών. Πολλοί παρα¬ 
δοσιακοί τομείς παραγωγής υποτιμώνται και εξαφανίζονται...» 

Τα παραδοσιακά πολιτικά κόμματα, ιδίως τα σοσιαλδημοκρατικά και 
τα συνδικάτα που πρόσκεινται παραδοσιακά σε αυτά, έχουν παίξει 
σημαντικό -και συχνά πρωταγωνιστικό ρόλο, όπως έγινε στη Γερμα¬ 
νία- στις περικοπές στο κράτος πρόνοιας. Τώρα τα συνδικάτα των εκ¬ 
παιδευτικών στη Σουηδία έχουν μετανιώσει πικρά για την πλήρη συ¬ 
ναίνεσή τους στην ιδιωτικοποίηση της εκπαίδευσης αλλά είναι αργά. 
«Μεγάλη μερίδα των πολιτών νιώθει την ύπαρξη κενού πολιτικής και 
εθνικής ηγεσίας» συνεχίζει στην ανάλυσή του ο κ. Πατούχας. «Γενι¬ 
κεύεται η αντίληψη ότι οι παραδοσιακές πολιτικές δυνάμεις έχουν 
ξεπέσει σε ρόλο διεκπεραιωτών αλλότριων και σκοτεινών συμφερό¬ 
ντων... Οι παραδόσεις, τοπικές κι εθνικές, η νοσταλγία με συγκινη¬ 
σιακό ρομαντισμό, η αναζήτηση του τοπικού και εθνικού ήρωα, τα 
εθνικά σύμβολα, η σημαία εξυμνούνται ως όπλα εθνικής αφύπνισης, 
καθώς και εθνικής ασφάλειας ενάντια στις έξωθεν απειλές και την 
παγκόσμια αταξία. Τα ιδεολογήματα του μεταμοντερνισμού και του 
νεοφιλελευθερισμού που εξυμνούν το ατομικό, την ατομική δύναμη 

και κυριαρχία εξυψώνονται σε αρετές». 

Τις συνθήκες αυτές αξιοποίησαν τα ακροδεξιά κόμματα «που ανέ- 
λαβαν την ικανοποίηση των φοβικών αισθημάτων των Σκανδιναβιών 
πρόβαλαν στο ξεκίνημά τους με έντονο τρόπο ξενοφοβικά, εθνικι¬ 
στικά, φιλολαϊκά συνθήματα. Επιτέθηκαν έντονα στις πολιτικές και 
οικονομικές ελίτ και την ασυδοσία των πολυεθνικών εταιρειών. Προ¬ 
σπάθησαν δε με επιμέλεια να καλύψουν τον ρατσιστικό τους λόγο 
βάζοντας στόχο τον πολιτισμικό κοσμοπολιτισμό... η ανάπτυξη της 
Ακροδεξιάς στις χώρες της Σκανδιναβίας με μακροοικονομική ευημε¬ 
ρία και κοινωνική γαλήνη δεν είναι παράδοξο φαινόμενο». 

Τα ακροδεξιά κόμματα στηρίζουν την άνοδό τους, πέρα από την κοι¬ 
νωνική δυσαρέσκεια και την οργή που προκαλεί η αυξανόμενη κοινω¬ 
νική αδικία, στην απαξίωση του κατεστημένου πολιτικού συστήματος. 
Ο πίνακας εδώ είναι χαρακτηριστικός: όσο μεγαλώνει η κοινωνική 
ανασφάλεια, τόσο αυξάνεται και η έλλειψη εμπιστοσύνης προς τα 
πολιτικά κόμματα. Τα Σοσιαλιστικά, που στήριξαν την υφαρπαγή από 
το ολιγαρχικό ι% του πλούτου των εισοδημάτων της σοσιαλδημο¬ 
κρατικής κοινωνικής βάσης εξακολουθούν να πληρώνουν το μεγαλύ¬ 
τερο τίμημα. 


Ειδικότερα για τους νέους της Ευρώπης, οι νεοφιλελεύθερες πολιτι¬ 
κές λιτότητας που έχουν εφαρμοστεί, παράλληλα με την ελαστικοποί- 
ηση των εργασιακών σχέσεων και τα πρόσκαιρα συμβόλαια εργασί¬ 
ας συνιστούν ένα συνεχές έγκλημα. Για πρώτη φορά μετά το τέλος 
του Β Παγκοσμίου Πολέμου, οι νεότερες γενιές μοιάζουν καταδικα¬ 
σμένες να ζήσουν χειρότερα απ' ότι οι γονείς τους και οι παπούδες 
τους. Ακόμη και η Κριστίν Λαγκάρντ, η επικεφαλής του ΔΝΤ, έφτασε 
σε παρέμβασή της τον Ιανουάριο του 2018 να σημειώσει ότι οι Ευ¬ 
ρωπαίοι νέοι έχουν παραγκωνιστεί και αν δεν υπάρξουν αλλαγές «μια 
ολόκληρη γενιά δεν θα μπορέσει ποτέ να ανακάμψει». Ενώ ο μέσος 
όρος ανεργίας στην ΕΕ έφτανε στα τέλη του 2017 το 7 , 3 %, ένας στους 
πέντε νέους ηλικίας έως 2η ετών έψαχνε για δουλειά. Πριν από την 
οικονομική κρίση του 2008-9, τα. ποσοστά φτώχειας κατανέμονταν 
ισότιμα στις διαφορετικές γενιές. Σήμερα, ένας νέος εργαζόμενος 


ι8 


έχει εισόδημα που κινείται στο 60% του μέσου όρου, δεν έχει προλά¬ 
βει να συσσωρεύσει ένα χρηματικό ποσό που να τον προφυλάσσει 
από ενδεχόμενες απώλειες εισοδήματος, την στιγμή μάλιστα που εί¬ 
ναι υποχρεωμένος να υπογράφει συμβόλαια προσωρινής εργασίας. 
Σύμφωνα με την έρευνα στην οποία αναφερόταν η διευθύντρια του 
ΔΝΤ, οι νέοι ηλικίας 18-34 κατέχουν λιγότερο από το 5 % του ευρωπα¬ 
ϊκού πλούτου και έχουν τον μεγαλύτερο δανεισμό 5 6 7 8 9 . 

ΠΙΝΑΚΑΣ 5 



ΜΕΤΑΒΟΛΗ ΤΗΣ ΟΙΚΟΝΟΜΙΚΗΣ ΑΝΑΣΦΑΛΕΙΑΣ 


5 Η φτώχεια τσακίζει την εργατική τάξη. Εφημερίδα των Συντακτών, 5 - ΐ2-2θΐ8 

6 ΤΗθ δννθάίεΗ Ρ 30 Θ οί ΙηθςυθΙίΐγ, 8οα3ΐ Ευτορθ, Ιανουάριος 2019 

7 Ρπν3ίί$3ΐίοη άθ Ι'θοοΙθ, Ιθ ίί33εο ευθάοίδ. Ιθ Μοηάθ ΟίρΙοιτΐ3ίίθ|υθ. Σεπτέμβριος 
2018 

8 Η άνοδος της Ακροδεξιάς στη Σκανδιναβία, Εφημερίδα των Συντακτών 8-1-2018 
2018 

9 Επ Ευτορθ, Ιθ ίοε$θ θοοηοΐΊηίηυθ 5θ σι-θυ$θ θπϊγθ Ιθ$ 9θΠθΐ-3ΐίοη$, 3νθΠίΐ Ιθ ΡΜΙ. Ι_θ 
Μοηάθ 25-01-18 

ΚΕΦΑΛΑΙΟ 4 

Η ΛΙΣΤΑ ΤΟΥ ΙΙΝΤΛΕΡ 
ΚΑΙ Η ΠΛΟΥΤΟΚΡΑΤΙΑ 


Α νήσυχος από τον «ανανεωμένο κύκλο μίσους» στη διεθνή σκη¬ 
νή, ο σκηνοθέτης Στίβεν Σπίλμπεργκ αποφάσισε να επαναφέ¬ 
ρει την ταινία του «Η λίστα του Σίντλερ» στους κινηματογρά¬ 
φους, ελπίζοντας ότι θα ευαισθητοποιήσει τους πολίτες και θα τους 
κάνει να ξαναθυμηθούν τη ναζιστική φρίκη. Μάλιστα στη Γερμανία, 
μια ανεξάρτητη κινηματογραφική αίθουσα πρόσφερε δωρεάν ει¬ 
σιτήρια στα μέλη της ακροδεξιάς «Εναλλακτικής για τη Γερμανία» 
(ΑΦ) στην προβολή της κλασικής ταινίας στις 27 Ιανουάριου, Ημέρα 
Μνήμης του Ολοκαυτώματος. Τα μέλη του ΑίΤ), των οποίων οι ηγέτες 
έχουν αποκαλέσει τον ναζισμό «μια κουτσουλιά σε περισσότερα από 
ιοοο χρόνια επιτυχημένης γερμανικής ιστορίας» και αποκαλούν το 
μνημείο του Ολοκαυτώματος στο Βερολίνο «μνημείο της ντροπής», 
χαρακτήρισαν την προσφορά από τον κινηματογράφο πρόκληση, 
παρά πρόσκληση. 

Τέτοιες πρωτοβουλίες για τη διάσωση της ιστορικής μνήμης ενάντια 
στη λήθη είναι απαραίτητες, αλλά δεν λύνουν το πρόβλημα. Χρειά¬ 
ζεται να καταπολεμηθεί το νεοφιλελεύθερο και μεταμοντέρνο αφή¬ 
γημα, της δήθεν προσωπικής ελευθερίας που σήμερα μας προσφέ- 

ρεται και να αναδείξουμε την υποκρισία και το πραγματικό πρόσωπο 
των ακροδεξιών. 

Ο Ντόναλντ Τραμπ εκλέχθηκε από τους λευκούς εργάτες των μεσο- 
δυτικών πολιτειών που χάνουν τη δουλειά τους, αλλά η πρώτη κυβέρ¬ 
νησή του αποτελείτο σχεδόν αποκλειστικά από δισεκατομμυριούχους 
και μερικούς δύστυχους πολυεκατομμυριούχους, αφεντικά πολυεθνι¬ 
κών εταιρειών, πρώην στελέχη της ΟοΙάιτΐ3η 83είΐ5 και... πετρελαιά- 
δες. 

Ο υπουργός Εμπορίου Γουίλμπουρ Ρος έχει περιουσία 2,5 δισεκα¬ 
τομμύρια δολάρια, ο σύμβουλος πολιτικής Στίβεν Σβαρτζμαν 11,8 
δισεκατομμύρια δολάρια και ο σύμβουλος πληροφόρησης Στίβεν 
Φέινμπεργκ, 2 δισεκατομμύρια δολάρια. Οι κατασκευαστές ακινήτων 
της Νέας Υόρκης, που συμβουλεύουν τώρα τον πρόεδρο, όπως ο Στί¬ 
βεν Ροθ έχει περιουσία μόνο 1,1 δισεκατομμύρια, αλλά ο Ρίτσαρντ 
Λε Φράκ έχει 6,5 δισεκατομμύρια δολάρια. Ο σύμβουλος του Τραμπ 
Κάρλ Αικαν έχει κομπόδεμα μόλις ΐό,ό δισεκατομμυρίων δολαρίων 
και λέγεται ότι, στη ταινία \Λ/3ΙΙ 8 ϊγθθϊ, υπήρξε πρότυπο για τον χαρα¬ 
κτήρα του Μάικλ Ντάγκλας που επαναλαμβάνει ένα δόγμα: «Η απλη¬ 
στία είναι καλό πράγμα». Είναι τυχαίο ότι η πλουσιότερη κυβέρνηση 
στην ιστορία των ΗΠΑ και της ανθρωπότητας αποφάσισε μόλις ορκί¬ 
στηκε να μειώσει τη φορολογία των πλουσίων; 

Στη Βραζιλία, με το καλημέρα, μια μέρα μετά την ορκωμοσία του, 
ο Μπολσονάρο εξήγγειλε την ιδιωτικοποίηση 12 αεροδρομίων και 4 
λιμανιών, υποσχέθηκε να ανοίξει τον Αμαζόνιο σε εξορυκτικές δρα¬ 
στηριότητες και να καταργήσει τα δικαιώματα των ιθαγενών στις 
προστατευόμενες περιοχές τους, να συλλάβει οικολόγους ακτιβιστές 
καθώς και να ιδιωτικοποιήσει την πανίσχυρη κρατική πετρελαϊκή 
εταιρεία ΡθίΓοόωε. 

Δεν χρειάζεται όμως να πάμε και πολύ μακριά για να δούμε τα συμ¬ 
φέροντα που εκπροσωπεί και η μοντέρνα ευρωπαϊκή ακροδεξιά. 
Στην Αυστρία ο κυβερνητικός συνασπισμός δεξιάς - ακροδεξιάς επα¬ 
ναφέρει το ΐ2ωρο. Στην Ουγγαρία του Όρμπαν, ο νέος εργατικός νό¬ 
μος της «σκλαβιάς» επιτρέπει στους εργοδότες να απαιτήσουν μέχρι 

και 400 ώρες υηερωριακής απασχόλησης ετησίως από τους εργα¬ 
ζόμενους τους (από τις 250 που ήταν το όριο μέχρι σήμερα) ενώ πα¬ 
ράλληλα, δίνει τη δυνατότητα για καθυστέρηση των πληρωμών τους 
έως και τρία χρόνια. Σε άλλη νομοθετική της κίνηση, η κυβέρνηση 
εγκαθίδρυσε ένα παράλληλο δικαστικό σύστημα, όπου ο υπουργός 
δικαιοσύνης μπορεί να προσλαμβάνει και να απολύει δικαστικούς της 
αρεσκείας του. Τα νέα κυβερνητικά διοικητικά δικαστήρια θα υπάγο¬ 
νται στην κυβέρνηση και θα χειρίζονται ευαίσθητα διοικητικά ζητήμα¬ 
τα όπως ο εκλογικός νόμος και τα θέματα διαφθοράς, 


Χρειάζεται να αποκαλύψουμε την υποκρισία της ακροδεξιάς, που 
δημαγωγεί για τα λαϊκά συμφέροντα ενώ στην πραγματικότητα ερ¬ 
γάζεται για λογαριασμό της οικονομικής ολιγαρχίας. Να δείξουμε με 
συγκεκριμένα στοιχεία ποιες είναι οι πραγματικές της θέσεις και επι¬ 
διώξεις. Ακολουθούν ορισμένα παραδείγματα, σε ψηφοφορίες που 
έγιναν στο σημερινό Ευρωπαϊκό Κοινοβούλιο: 


Α 



1 οι 
[ οδηγ 

γάντια στ< 
<τάωρο τα 
ών φορτη 
4/07/201; 

ΐγών 



'Α 


Συγκεκριμένα, καταψήφισαν την τροπολογία ώστε να μην ξε¬ 
περνούν ημερησίους οι ώρες εργασίας το 8ωρο, την τροπο¬ 
λογία για να μην ξεπερνούν τις 4δ ώρες εργασίας εβδομα¬ 
διαίους, την τροπολογία για να μην ξεπερνούν τις 8ο ώρες 
εργασίας για δυο διαδοχικές εβδομάδες και την τροπολο¬ 
γία για διάλειμμα 6ο λεπτών ύστερα από 4,5 ώρες οδή¬ 
γησης. Επιλέγοντας να απελευθερώσουν το ωράριο των 
επαγγελματιών οδηγών, θέτουν σε κίνδυνο εκτός από τη 
δική τους ασφάλεια και την ασφάλεια των υπόλοιπων τα¬ 
ξιδιωτών. 


Επρόκειτο για κονδύλια που θα ενίσχυαν τη νεανική απα¬ 
σχόληση με θέσεις πρακτικής άσκησης, εργασίας αλλά και 
κατάρτισης στις χώρες όπου η ανεργία στους νέους ξεπερ- 

νούσε το 25% το 2016. 


Σκοπός της πλατφόρμας είναι να δημι¬ 
ουργήσει ένα φόρουμ στο οποίο θα συμμετέχουν υπη¬ 
ρεσίες ελέγχου εργασίας των κρατών μελών της ΕΕ με 
σκοπό την πάταξη της αδήλωτης εργασίας, η οποία έχει 
επιπτώσεις στις εργασιακές συνθήκες, στον υγιή ανταγω¬ 
νισμό και στους δημόσιους προϋπολογισμούς. 

Ενάντια στη 
διαμόρφωση συ 
θηκών εργασίας ι 
ευνοούν το ισοζύ 
προσωπικού χρι 
ου και εργασΐο 
(13/09/2016) 




Το ψήφισμα καλούσε τα κράτη-μέλη της ΕΕ να ελέγχουν 
και να εμποδίζουν παράτυπες απολύσεις που σχετίζονταν 
με το ισοζύγιο εργασίας-προσωπικού χρόνου, ιδίως στην 
περίπτωση των γυναικών. Επίσης προέβλεπε την παροχή 
Βοήθειας σε Θύματα διακρίσεων και φυλετικών στερεο¬ 
τύπων. 


Οι οικιακοί Βοηθοί και το προσωπικό φροντίδας, η πλει- 
οψηφία των οποίων είναι γυναίκες μετανάστριες, πρέπει 
να αποκτήσουν ένα επίσημο καθεστώς στην ΕΕ. Η ανα¬ 
γνώριση της εργασίας τους θα Βοηθήσει στην καταπολέ¬ 
μηση της εκμετάλλευσης, της καταναγκαστικής εργασίας 
και της εμπορίας ανθρώπων. 




Τα κονδύλια αυτά θα διατίθεντο την περίοδο 2016-2019 
με σκοπό την αύξηση της γυναικείας απασχόλησης, της 
οικονομικής ανεξαρτησίας ανδρών και γυναικών, τη μεί¬ 
ωση του μισθοδοτικού χάσματος μεταξύ των φύλων, την 
προώθηση της ισότητας των φύλων και των γυναικείων 
δικαιωμάτων σε όλο τον κόσμο. 


Πρόκειται για τροπολογία που είχε ενταχθεί στον 
Γενικό Προϋπολογισμό της Ευρωπαϊκής Ένωσης 
του 2019 




Σκοπός του νομοθετήματος ήταν να διασφαλίσει την προ¬ 
στασία των ανήλικων παιδιών ανεξαρτήτως ιθαγένειας, 
προσφυγικού ή μεταναστευτικού στάτους και παρελθόντος. 
Κάθε παιδί έχει το δικαίωμα να είναι παιδί... 

σ 

I ΠΙ4 
1 (1 

τις ανθρα 
ττικές βίζ 
1/12/201 

λ 

ι 


Ψ 


ρήσεις εισόδου για ανθρωπιστικούς λόγους σε πρεσβείες 
και προξενεία στο εξωτερικό προκειμένου τα άτομα που 
ζητούν προστασία να εισέρχονται στην Ευρώπη χωρίς να 
θέτουν τη ζωή τους σε κίνδυνο. Αξίζει να σημειωθεί ότι το 
90% των ατόμων που έχουν λάβει διεθνή προστασία στην 
ΕΕ εισήλθαν με παράτυπα μέσα, ενώ περίπου 30.000 άν¬ 
θρωποι έχουν χάσει τη ζωή τους από το 2000 και μετά 
προσπαθώντας να εισέλθουν στην Ευρώπη 


Αξίζει να σημειωθεί ότι στην Ευρώπη ζουν 80 
εκατομμύρια άνθρωποι με αναπηρίες (περί¬ 
που το 16% του ευρωπαϊκού πληθυσμού). Εξ 
αυτών τα 46 εκατομμύρια είναι γυναίκες και 
κορίτσια. 




Ενάντια στις πρώτο 
βουλϊες κοινωνικής 
ενσωμάτωσης των μετα¬ 
ναστών και ένταξής τους 
στην αγορά εργασίας 
(05/07/2016) 


Ενάντια στα δι 
καιώματα των γυ¬ 
ναικών με αναπηρίες, 
όπως και στο Σύμφωνο 
του ΟΗΕ για τα δικαιώ¬ 
ματα των ανθρώπων με 
αναπηρίες (07/07/2016 
- 29/11/2018) 


Πρόκειται για ένα από τα πιο σημαντικά ζητήματα 
που άπτονται της μεταναστευτικής κρίσης. Οι πρό¬ 
σφυγες και οι μετανάστες έχουν ένα σημαντικό μειο¬ 
νέκτημα όταν φτάνουν στις χώρες της ΕΕ. Είναι απο¬ 
κομμένοι, άποροι και έχουν αφήσει πίσω δουλειές ή 
σπουδές. Η υποστήριξή τους στην εύρεση εργασίας 
όχι μόνο θα τους βοηθήσει να ξεπεράσουν αυτά τα 
εμπόδια αλλά θα λειτουργήσει καταλυτικά και στην εν¬ 
σωμάτωσή τους στην κοινωνία. 

Ενάντια στο ψή 
φισμα του Ευρώ 
ιταΐκού Κοινοβουλίου 
για τα δικαιώματα 
της Ι.6ΒΤΙ ατόμων 
(12/12/2018) 




Το κείμενο κατέγραφε την κατάσταση στην οποία Βρίσκο¬ 
νται. τα ίΟΒΤΙ άτομα και το επίπεδο στο οποίο εφαρμό¬ 
ζονται τα ανθρώπινα δικαιώματα παγκοσμίως. Επίσης 
διατύπωνε κατευθυντήριες γραμμές για το πως η ΕΕ 
μπορεί να δράσουν για την προστασία των ανθρωπί¬ 
νων δικαιωμάτων. Καταδίκαζε κάθε μορφή Βίας και δι¬ 
ακρίσεων εις Βάρος των ίΟΒΤΙ ατόμων και καλούσε τα 
κράτη-μέλη να εφαρμόζουν τις οδηγίες της ΕΕ. 


...όπως και ο Τράμπ άλλωστε, για όλους τους ακρο- 
δεξιούς η κλιματική αλλαγή φαίνεται να είναι ένας... 
μύθος! Η συμφωνία αποτελεί ένα σχέδιο δράσης για 
τη συγκράτηση της αύξησης της θερμοκρασίας του 
πλανήτη «αρκετά κάτω» από τους 2°Ο. Καλύπτει την 
περίοδο από το 2020 και έπειτα, ενώ θέτει στόχους 
να συνεχίσουν οι προσπάθειες ώστε να περιοριστεί 
στους ι,5°0 



Τ' ' 


Γμΐί 

νϊο 

Ενάντια σε 
χ νέα συμφ 
ι για το κλί 
14/10/201· 

μα 



Α 



...και τάσσονται συνεπώς υπέρ της διαφθοράς... 

«Η άνοδος της 
ακροδεξιάς σημαίνει 
επιστροφή στο παράλογο 
καί στον κοινωνικά 
μεσαίωνα» 


Στέλιος Κούλογλου 

ΕΠΙΛΟΓΟΣ 

ΤΟ ΕΛΛΗΝΙΚΟ λ ΚΑΙ Η ΒΑΡΒΑΡΟΤΗΤΑ 


Π ολλές από τις ευρωπαϊκές ακροδεξιές ομάδες χρησι¬ 
μοποιούν για σύμβολο ίο ελληνικό λ, συχνά σε μαύρο 
χρώμα. Για αυτές, το ενδέκατο γράμμα του ελληνικού αλ¬ 
φάβητου παραπέμπει στους Λακεδαιμόνιους της Αρχαίας Ελλά¬ 
δας. Εμπνέονται από την κινηματογραφική ταινία Οι 300 , χο- 
λυγουντιανή εκδοχή της μάχης των Θερμοπυλών, όταν οι 300 
του Λεωνίδα αντιμετώπισαν την εισβολή των Περσών. Αποτε¬ 
λούν υποτίθεται, αυτές οι ομάδες, το ανάχωμα στους ξένους 
και τους Βάρβαρους, που απειλούν την ευρωπαϊκή αλλά και την 
εθνική καθαρότητα. 

Στην πραγματικότητα αυτοί είναι οι Βάρβαροι, που θέλουν να 
μας γυρίσουν δεκαετίες, αν όχι αιώνες πίσω, στις εποχές των 
δωδεκάωρων και της εργασιακής σκλαβιάς, της καταπίεσης 
της γυναίκας και των μειονοτήτων, της φοβικής εθνικής κα- 

θαρόιηιας. Το σχέδιό ιούς είναι η επιστροφή στα καθαρόαιμα 
αυταρχικά έθνη-κράτη, σε μια ΕΕ υποβαθμισμένη σε απλή οι¬ 
κονομική ένωση, που να διευκολύνει τη διακίνηση των εμπορευ¬ 
μάτων και των χρηματοπιστωτικών συναλλαγών της ολιγαρχίας 
που υπηρετούν. 

Η Ευρωπαϊκή Ένωση είναι η μεγαλύτερη πολιτική εφεύρεση των 
τελευταίων αιώνων. Χώρες που πολεμούσαν τους προηγούμε¬ 
νες αιώνες μεταξύ τους με δεκάδες εκατομμύρια νεκρούς και 
ακόμη περισσότερες τραγωδίες, κάθονται σήμερα γύρω από 
ένα τραπέζι, συνδιαλέγονται και συμβιβάζονται. Δεν ήταν ποτέ 
ίσες μεταξύ τους, άλλωστε πως μπορεί να είναι ίση η Γερμα¬ 
νία με τη Μάλτα, που είναι τέσσερις φορές μικρότερη από τη 
Ρόδο σε έκταση, αλλά πάντως είναι καλύτερα να συνδιαλέγεται 
το Βερολίνο με τη Βαλέτα, παρά να την καταλαμβάνει με τον 
στρατό του. Και ειδικά σε πολλές από τις χώρες της ΕΕ, με όλες 
τις μεγάλες κοινωνικές της ανισότητες, είχε εγκαθιδρυθεί το πιο 
αποτελεσματικό κοινωνικό κράτος στην ιστορία της ανθρωπό¬ 
τητας. 

Στη πορεία των χρόνων, στην ΕΕ επιβλήθηκαν οι νεοφιλελεύ¬ 
θερες συνταγές του αγγλοσαξωνικού κόσμου, οι συνταγές του 
Ρόναλντ Ρέηγκαν και της Μάργκαρετ Θάτσερ. Το αποτέλεσμα 
ήταν η σταδιακή συρρίκνωση του κράτους πρόνοιας, οι ιδιω¬ 
τικοποιήσεις και η ελαστικό ποίηση των εργασιακών σχέσεων, 
οι πολιτικές λιτότητας που κάνουν τους φτωχούς πιο φτωχούς 
και την οικονομική ολιγαρχία ακόμη ισχυρότερη. Η οικονομική 
κρίση του 2008 , που φορτώθηκε στους πρώτους και ευνόησε 
τους δεύτερους, αποθέωσε αυτή την πορεία. Η δυσφορία και 
η οργή για την αυξανόμενη κοινωνική αδικία καθώς και η ανα¬ 
σφάλεια για το μέλλον είναι που τροφοδότησαν την ακροδεξιά 
που ροκανίζει σήμερα την εκλογική δύναμη των συντηρητικών 
κομμάτων και έχει οδηγήσει σε ορισμένες χώρες ιστορικά σο¬ 
σιαλιστικά κόμματα σχεδόν σε εξαφάνιση. Ο Φρανκεστάιν που 

δημιούργησαν έχει στραφεί και εναντίον τους. Αν με πρώτο 
σταθμό τις επερχόμενες ευρωεκλογές ο Φρανκεστάιν δεν ανα¬ 
χαιτιστεί, ίσως η ΕΕ θα πάφει σε λίγα χρόνια να υπάρχει, τουλά¬ 
χιστον όπως την ξέρουμε σήμερα. 

Για την αντιμετώπιση της ακροδεξιάς και την σωτηρία της Ευ¬ 
ρώπης, είναι απαραίτητη η δημιουργία ενός δημοκρατικού, 
προοδευτικού μετώπου. Όμως αυτή η συσπείρωση, για να εί¬ 
ναι αποτελεσματική, θα πρέπει να αντιμετωπίζει και τις αιτίες 
που δημιούργησαν το τέρας με το χαμογελαστό πρόσωπο. Στο 
Ευρωκοινοβούλιο βουλευτές από την Αριστερά, το Κόμμα των 
Πράσινων καθώς και αριστεροί Σοσιαλδημοκράτες, έχουμε 
δημιουργήσει το Ρτορτοεείνθ Οθυουε, μία Προοδευτική Συμμα- 
χία που επεξεργάζεται ένα πολιτικό και κοινωνικό πρόγραμμα 
στους αντίποδες του νεοφιλελευθερισμού. Για να σώσουμε την 
Ευρώπη αλλά και την Ελλάδα, που απειλείται από την αλά Πινο- 
σέτ, πολιτική της Ν.Δ., το μέτωπο αυτό είναι σήμερα περισσότε¬ 
ρο αναγκαίο από ποτέ. 

ΣΤΕΛΙΟΣ ΚΟΥΛΟΓΛΟΥ 

ΒΙΟΓΡΑΦΙΚΟ ΣΗΜΕΙΩΜΑ 


Απόφοιτος του Πανεπιστημίου Αθηνών 
(1980), μετεκπαιδεύθηκε στη δημοσιο¬ 
γραφία στο Παρίσι και το Τόκιο. Ξεκίνησε 
να δημοσιογραφεί στο περιοδικό «Αντί» 
και διετέλεσε ανταποκριτής της «Αυγής» 
στο Παρίσι (1983-1984)· Πολιτικός ανα¬ 
λυτής στο «Βήμα» και αργότερα αντα¬ 
ποκριτής της εφημερίδας, της ΕΡΤ και 
του ραδιοσταθμού Σκάι στη Μόσχα κατά 
την διάρκεια της «περεστρόικα» (1989- 
1993)· Κάλυψε ως ειδικός απεσταλμένος 
τον πόλεμο στην πρώην Γιουγκοσλαβία 
(1992-1995)· Συνεργάτης της γαλλικής Ιθ 
Μοπάθ ΟίρΙοΓηείίρυθ και του γαλλογερ- 
μανικού τηλεοπτικού σταθμού ΑΡΤΕ. 

Το 2002 βραβεύτηκε ως ο συγγραφέας 
της χρονιάς για το όβεΐ $θΙΙθγ μυθιστό¬ 
ρημα «Μην πας ποτέ μόνος στο ταχυδρο¬ 
μείο». Είναι συγγραφέας εννέα λογοτε¬ 
χνικών και ιστορικών βιβλίων. 

Διετέλεσε αρχισυντάκτης και παρουσι- 
αστής του «Ρεπορτάζ χωρίς σύνορα» 
(1996- 2008 και 2010-2012), μιας τη¬ 
λεοπτικής εκπομπής που βραβεύθηκε 
τέσσερις φορές ως η καλύτερη ελληνι¬ 
κή ενημερωτική εκπομπή. Από το 2005 
έως το 2008, επιμελείτο και παρουσίαζε 
το εβδομαδιαίο τηλεοπτικό πρόγραμμα 
«Θεματική Βραδιά». Το 2006 και το 2007 
βραβεύτηκε ως ο δημοσιογράφος της 
χρονιάς. Έχει χαρακτηριστεί, από το πα¬ 
ρατηρητήριο των διεθνών μέσων ενημέ¬ 
ρωσης «Δημοσιογράφοι Χωρίς Σύνορα» 
ως «το σύμβολο της ερευνητικής δημο¬ 
σιογραφίας στην Ελλάδα». 

Το 2008 απολύθηκε από την ΕΡΤ επειδή 
αρνήθηκε να λογοκρίνει το ντοκιμαντέρ 
«Η γενιά των 700 €» που ετοίμαζε. Την 


ίδια χρονιά ίδρυσε το Τνχε.ρτ («Τν Χωρίς 
Σύνορα»), την πρώτη και σήμερα από τις 
πιο έγκυρες ενημερωτικές ηλεκτρονικές 
εφημερίδες στην Ελλάδα. 

Παραγωγός και σκηνοθέτης πολυάριθ¬ 
μων ντοκιμαντέρ: «\Λ/Ηί$1:ΙθΙοΙοννθΓ$» 

(2004), «Απολογία ενός Οικονομικού 
Δολοφόνου» (2008), «ΟΐίρειχΓιγ» (2012), 
«Νεοναζί: Το Ολοκαύτωμα της Μνήμης» 
(2013), Η Νονό» (2014), «Απόδραση 
από την Αμοργό» (2015), «Πεθαίνοντας 
στο Γέλιο» (2017)· Το 2000 και το 2002 
του απονεμήθηκε το διεθνές βραβείο 
ΕυΓθΟθΓπβπίυ$, αντιστοίχους για τα ντο¬ 
κιμαντέρ «Ο Ελληνικός Εμφύλιος» και 
«Ο Αγώνας του θανάτου». Η «Απολογία 
ενός Οικονομικού Δολοφόνου» απέσπα¬ 
σε δύο διεθνή βραβεία(Ν. Κορέα, Ισπα¬ 
νία), προβλήθηκε σε δεκάδες χώρες και 
σε κινηματογράφους στη Νέα Υόρκη και 
το Λος Αντζελες. Από το 2010 η αμερι¬ 
κανική κυβέρνηση αρνείται να του χορη¬ 
γήσει βίζα για τις ΗΠΑ, ακόμη και με την 
ιδιότητα του ευρωβουλευτή. 

Διακρίθηκε στο Ευρωπαϊκό Κοινοβούλιο 
για την οργάνωση και παρουσίαση σει¬ 
ράς πρωτότυπων εκδηλώσεων για την 
ιστορία, τον πολιτισμό και τους νέους 
της Ελλάδας καθώς και εναντίον του 
πολέμου. Με δική του πρωτοβουλία κα¬ 
θιερώθηκε βραβείο για τους Μάρτυρες 
Δημοσίου Συμφέροντος και την Ελευθε¬ 
ρία της Πληροφόρησης, που απονέμεται 
κάθε χρόνο στο όνομα της δολοφονη- 
θείσας Μαλτέζας δημοσιογράφου Δάφ¬ 
νης Καρουάνα Γκαλίθια. Για το έργο του 
κατά της διεθνούς διαφθοράς, ανακη¬ 
ρύχθηκε «Τρίτος δικαιότερος πολιτικός 
στην Ευρώπη». 

